Hertogadømið Slesvík

Hertogadømið Slesvík (Danskt: Hertugdømmet Slesvig; týskt: Herzogtum Schleswig; norðursaksiskt: Hartogdom Sleswig; frísiskt: Härtochduum Slaswik) var eitt Danskt hertogadømi í 1058 til 1864 . Økið strekti 60 km norður um, og 70 km suður um núverandi markið millum Týskland og Danmark, frá Kongsánni suður til Ægisá. Landøkið hevur síðani 1920 verið býtt í helvt millum londini bæði, har Krusáin rennir, við Norður Slesvík í Danmark Suður Slesvík í Týsklandi.

Søga

Sum ein avleiðing av krígnum í 1864, varð Slesvík saman við Holstein og Sachsen-Lauenborg latið Preussen og Eysturríki. Í 1867 vórðu hertogadømini Slesvík og Holstein innlimaði í Preussen sum eitt samlað proysiskt amt, ið fekk navnið Slesvík-Holstein. Harvið helt Hertogadømið Slesvík formliga uppat vera til.

Eftir fólkaatkvøðuna í 1920 gjørdist norðari parturin av Hertogadøminum Slesvík aftur partur av Kongaríkinum Danmark. Hesin parturin av Slesvík (Norðurslesvík) verður í dag vanliga nevndur Suðurjútland. Suðurslesvík er í dag partur av landspartinum Schleswig-Holstein. 

Keldur
Britannica Editors. "Schleswig." Encyclopedia Britannica, May 13, 2020. https://www.britannica.com/place/Schleswig-historical-region-and-duchy-Europe.
Rasmussen, Carsten Porskrog: Hertugdømmet Slesvig, ca. 1200-1867 i Danmarkshistorien på lex.dk. https://danmarkshistorien.lex.dk/Hertugd%C3%B8mmet_Slesvig,_ca._1200-1867
Scott, Ida: Slesvig i Store norske leksikon på snl.no. https://snl.no/Slesvig